**Tietoturvavastuut**

# Yleinen vastuu tietoturvallisuuden ylläpitämisestä yliopistossa

Jokainen yliopistoyhteisön jäsen on vastuussa siitä, että hän

* tuntee häntä koskevat tietoturvallisuudesta annetut ohjeet ja noudattaa niitä,
* luo ja toteuttaa hyvää tietoturvallisuuskulttuuria päivittäisissä toimissaan,
* osallistuu hänelle suunnattuun tietoturvallisuuskoulutukseen ja
* tuntee hänelle annetut tai asemansa puolesta kuuluvat tietoturvavastuut ja -tehtävät ja toimii niiden edellyttämällä tavalla
* ilmoittaa tietoturvan vaarantumisesta ja vakavista poikkeamista tietoturva-asiantuntijalle, ylläpitohenkilöstölle tai esimiehelleen.

# Tietoturvallisuus on mukana yliopistotyössä

Suuri osa tietoturvallisuuden toteuttamiseksi yliopistossa tehdystä työstä sisältyy osana yliopistossa työskentelevien normaaleihin tehtäviin. Itse asiassa voi olla vaikeaa löytää yliopistosta sellaista työnkuvaa, johon tietoturvallisuudesta huolehtimista muodossa tai toisessa ei lainkaan sisältyisi.

Jokaisen yliopistossa työskentelevän on tunnettava työhönsä sisältyvä vastuu

* tiedon luottamuksellisuuden,
* tiedon säilymisen ja oikeellisuuden,
* tiedon oikea-aikaisen ja käyttöoikeuksiin perustuvan saatavuuden sekä
* lain edellyttämän tiedon julkisuuden, salassapidon sekä tietosuojan turvaamiseksi yliopistossa.

Yleisen tietoturvallisuuden ja tietosuojan toteuttamisvastuun lisäksi tiettyihin työtehtäviin ja -rooleihin yliopistossa liittyy erityisiä vastuita.

# Erityiset tietoturvatehtävät ja -vastuut

Yliopistossa erityisiä tietoturvaan liittyviä tehtäviä ja vastuita on seuraavilla työrooleilla ja -tehtävillä, joiden vastuut kuvataan alla.

* Tietohallinto
* Tietoturva-asiantuntija
* Tietoturvaryhmä
* Yksiköiden johtaja
* Yksiköiden tietohallintovastaava ja tietoturvavastaava
* Tietojärjestelmän omistaja
* Tietotekniset asiantuntijat
* Sovelluksen tai palvelun pääkäyttäjä
* Yliopiston toimeksiantoa suorittavat konsultit ja palveluyritykset

**Tietohallinnon tehtävänä on**

* vastata yleisellä tasolla tietoturvasta ja sen valvonnasta
* vastata omien palveluidensa tietoturvasta
* tietoturvan yleisen ohjeistuksen, tiedottamisen, neuvonnan ja koulutuksen valmistelu ja tietoturvapolitiikan esittely
* raportoida hallintojohtajalle (tietohallintojohtajan tehtävä)

**Tietoturva-asiantuntijan tehtävänä on**

* seurata lainsäädäntöä ja siihen liittyvää ohjeistusta

(tietosuojavaltuutettu, Viestintävirasto)

* seurata valtionhallinnon ohjeistusta (VAHTI)
* osallistua yliopistojen ja muun valtionhallinnon tietoturvayhteistyöhön

(CERT-FI, FUNET-CERT, sec-ryhmä)

* johtaa ja kehittää tietoturvaryhmän toimintaa ja osallistua turvaryhmän toimintaan
* laatia tietoturvaohjeistusta ja –tiedotteita yliopistolle ja sen yksiköille
* tietoturvakoulutuksen suunnittelu käyttäjille ja ylläpitohenkilökunnalle
* päivittää tietoturvasuunnitelmaa yhdessä tietoturvaryhmän kanssa
* valvoa tietoturvasuunnitelman toteutumista
* poikkeusoloihin varautuminen jatkuvuussuunnittelutyöhön osallistumalla
* tietohallinnon ja laitosten toiminnan tietoturva-auditointi sekä konsultointi
* tietoturvapoikkeamien käsittely ja tilastointi
* raportoida hallintojohtajalle

**Tietoturvaryhmän tehtävänä on**

* edustaa yliopiston eri tahojen tietoturvanäkemyksiä
* sovittaa yhteen vaadittu turvallisuustaso ja turvallisuustoimenpiteet
* osallistua turvallisuusselvityksien ja riskianalyysien tekemiseen yliopiston tietojärjestelmistä
* tehdä ehdotuksia tietoturvallisuuden parantamiseksi
* osallistua yliopiston tietoturvasuunnitelman ja jatkuvuussuunnitelman valmisteluun
* tukea tietohallintoa tietoturvallisuuden kehittämisessä
* tietoturvallisuuden seuranta (missä ollaan menossa)
* tehdä esityksiä henkilöstön tietoturvallisuustietoisuuden lisäämisestä ja tietoturvakoulutuksesta

**Yksiköiden johtajien tehtävänä on**

* vastata yksikkönsä tietoturvallisuuden ohjauksesta, kehittämisestä ja resursoinnista
* nimetä yksiköstään tietohallintoyhdyshenkilö ja tietoturvavastaava
* nimetä järjestelmien vastuuhenkilöt ja heidän varahenkilönsä sekä ylläpitohenkilökunta (kirjallisesti)
* huolehtia, että tietoturvallisuusohjeistoon tutustuminen sisältyy henkilöstön perehdyttämiskoulutukseen

**Yksiköiden tietohallintoyhdyshenkilöiden ja tietoturvavastaavien tehtävänä on**

* ylläpitää ja valvoa vastuullaan olevien järjestelmien tietoturvallisuutta yliopiston tietoturvallisuuden yleisohjeistuksen mukaisesti
* raportoida tietoturvallisuudesta ja siihen vaikuttavista tekijöistä yksikön johtajalle sekä yliopiston tietoturvavastaaville (tietoturva-asiantuntija ja tietoturvaryhmälle).
* seurata tietoturvallisuuden ohjeiden noudattamista
* raportoida yksikön johtajalle

**Tietojärjestelmän omistajan tehtävänä on**

* vastata järjestelmän tietosisällöstä
* vastata julkisuuslain mukaisista tietojärjestelmäselosteista
* vastata henkilötietolain mukaisista henkilörekisteriselosteista ja niiden mahdollisesti vaatimasta ilmoitusvelvollisuudesta tietosuojavaltuutetun toimistolle
* vastata henkilötietojen käsittelyyn liittyvästä tiedotusvelvollisuudesta
* vastata järjestelmän ja sen tietojen suojauksesta, käyttöoikeuksista sekä varmuus- ja suojakopioinnista
* toimeenpanna järjestelmäänsä liittyvät turvallisuustoimenpiteet ja kehittää niitä
* seurata tietoturvallisuutta tietojärjestelmässä
* raportoida tietoturvallisuudesta ja siihen kohdistuvista häiriöistä
* huolehtia järjestelmän käyttöön liittyvästä koulutuksesta
* vastata sovelluskohtaisten tietoturvasuunnitelmien laadinnasta yhdessä sovelluksen kehittäjän kanssa
* vastata, että järjestelmästä ylläpidetään ajan tasainen kuvaus
* raportoida yksikön johtajalle

**Tietoteknisten asiantuntijoiden (järjestelmien ylläpitäjien, suunnittelijoiden, ohjelmoijien) tehtävänä on**

* soveltaa ja toteuttaa yliopiston tietoturvapolitiikkaa omaa erikoisasiantuntemusta hyödyntäen
* vastata tietoturvallisuustoimenpiteistä omalla vastuualueellaan
* noudattaa hyvää tiedonhallinta- ja tietoturvallisuustapaa
* raportoida tietoturvallisuudesta ja siihen kohdistuvista häiriöistä
* ylläpitää kuvausta järjestelmästä
* huolehtia ylläpidon menettelyohjeista koskien mm. varmistus- ja palautusmenettelyjä
* raportoida esimiehelleen

**Sovelluksen tai palvelun pääkäyttäjän tehtävänä on**

* ylläpitää tarpeelliset rekisteri- ja tietosuojaselosteet ja pitää ne rekisterissä olevien saatavilla
* huolehtia henkilötietojen käsittelyyn liittyvästä tiedottamisesta käyttäjille
* ylläpitää turvallisuusmenettelyt tietojärjestelmässä
* seurata järjestelmän toimintaa tietoturvallisuuden kannalta
* varautua poikkeaviin tapahtumiin ja niiden vaatimiin vastatoimenpiteisiin
* raportoida turvallisuutta vaarantavista tapahtumista ja häiriöistä
* huolehtia käyttöohjeiden ylläpidosta
* raportoida yksikön johtajalle

**Konsulteilta ja palveluyrityksiltä edellytetään**

* hyvän tietojenkäsittely- ja tietoturvallisuustavan noudattamista
* tietoturvallisuuden valvontaa ja ylläpitoa omassa toiminnassaan
* tietoturvallisuuden ja siihen vaikuttavien tekijöiden raportointia toimeksiantajalle